ཉེ་སྔོན་ཨུ་རུ་སུའི་སྲིད་འཛིན་པུ་ཊིན་གྱིས་རྩེད་འགྲན་འདི་ནི་ཨུ་རུ་སུའི་ནང་བསྡུས་པའི་འཛམ་གླིང་རྐང་སྤོལ་རྩེད་འགྲན་ཐེངས་དང་པོ་དེ་ཡིན་པས།རྩེད་འགྲན་པ་དང་ལྟད་མོ་བའི་བདེ་འཇགས་ནི་ཨང་དང་པོ་ཡིན་སྐོར་བརྗོད་ཡོད་པ་དང་།དེ་བཞིན་འཛམ་གླིང་རྐང་སྤོལ་མནའ་འབྲེལ་ལྷན་ཚོགས་ཀྱི་ཚོགས་གཙོ་གྷེ་ནཱེ་ཨན་ཧྥིན་ཊེ་ནོཡིས་ཀྱང་འཛམ་གླིང་ཡོངས་ཀྱི་རྐང་སྤོལ་ལྟད་མོ་བ་ཨུ་རུ་སུར་ཡོང་རྒྱུར་དགའ་བསུ་ཞུ་བཞིན་ཡོད་མོད།བདེ་འཇགས་ནི་གཙོ་བོ་དེ་ཡིན་པས་དྲག་སྤྱོད་དང་དཀའ་ངལ་བཟོ་མཁན་རིགས་ལ་གཏན་ནས་གུ་ཡངས་མེད་སྐོར་བརྗོད་ཡོད་པ་མ་ཟད།ཨུ་རུ་སུའི་གྲོང་ཁྱེར་ཁག་གི་ཉེན་རྟོག་པ་ཚོར་དྲག་སྤྱོད་པ་འགོག་ཐབས་སོགས་ཀྱི་སྦྱོང་བརྡར་རིམ་པར་སྤྲད་ཡོད་པ་དང་།འཛམ་གླིང་གི་རྒྱལ་ཁབ་མང་པོའི་མཁའ་འགྲུལ་ལས་ཁུངས་ཁག་ལ་འབྲེལ་བ་བྱས་ཏེ་དྲག་སྤྱོད་པ་སྔོན་འགོག་བྱེད་པར་ཤུགས་སྣོན་དགོས་པའི་འབོད་སྐུལ་བྱས་ཡོད་འདུགདེ་བཞིན་ཨུ་རུ་སུའི་གྲོང་ཁྱེར་ཁག་གི་ནང་ངོ་གདོང་ངོས་འཛིན་ཐུབ་པའི་གསང་མིག་གློག་ཆས་མང་པོ་བཞག་ཡོད་པ་མ་ཟད།རྩེད་ཐང་རེ་རེར་བརྙན་མིག་༡༢༠༠ལྷག་རེ་བཀར་ནས་ཉིན་མཚན་གཉིས་སུ་ལྟ་ཞིབ་བྱེད་བཞིན་ཡོད་འདུགབདེ་འཇགས་ཕྱོགས་ནས་འཇིགས་སྣང་སྐྱེས་ས་གཙོ་བོ་ནི་ཁ་ཆེའི་དྲག་སྤྱོད་ཕྱོགས་ཁག་ཆགས་ཡོད་པ་དང་།ཉེ་སྔོན་ཁ་ཆེའི་དྲག་སྤྱོད་ཚོགས་པས་རྩེད་འགྲན་སྐབས་དྲག་སྤྱོད་སྤེལ་རྒྱུ་ཡིན་པའི་ཉེན་བརྡ་ཞིག་ཀྱང་བཏང་ཡོད་འདུག